2.4 การวิจัยและพัฒนา

ในรอบปี 2551 ที่ผ่านมา บริษัทฯ ได้ให้ความสำคัญต่อการพัฒนาระบบการทำงาน บุคลากร
รวมทั้งการนำเทคโนโลยีใหม่ๆ เข้ามาปรับปรุงการทำงานในโครงการซึ่งบริษัทฯ
ได้รับความไว้วางใจให้ดำเนินการ
โดยเฉพาะอย่างยิ่งโครงการก่อสร้างขนาดใหญ่ที่มีมูลค่าตั้งแต่ระดับพันล้านบาทขึ้นไปจนถึงหมื่นล้านบาท
ซึ่งการบริหารโครงการดังกล่าวจำเป็นต้องอาศัยทักษะและความรู้ความสามารถในระดับสูง

บริษัทฯ มีเป้าหมายที่จะดำเนินการวิจัย ปรับปรุง และพัฒนาระบบการทำงานอย่างจริงจัง
นำไปใช้ประกอบการปฏิบัติงานให้มีประสิทธิภาพยิ่งขึ้น ดังนั้น
เพื่อให้เกิดการดำเนินการที่เป็นรูปธรรม บริษัทฯ จึงได้กำหนดให้มีแผนปฏิบัติการ (Action Plan)
ขึ้น โดยสามารถทำการพัฒนาที่สำคัญ อาทิ เช่น
พัฒนาระบบการวางแผนและควบคุมต้นทุนที่มีประสิทธิภาพและประสิทธิผล
ปรับปรุงกระบวนการทำงานโดยการจัดทำมาตรฐานการทำงานเพื่อลดข้อผิดพลาดและลดเวลาในการดำเนินงาน
พัฒนาฝีมือแรงงานเพื่อให้เกิดความรู้ความเข้าใจในการทำงานอย่างถูกต้องและให้สอดคล้องกับความถนัดของพนักงาน
พัฒนาศูนย์เครื่องจักรกลและศูนย์บริหารอุปกรณ์ก่อสร้างเพื่อให้เกิดเทคนิคการทำงานของเครื่องมือเครื่องจักรในรูปแบบใหม่ที่สามารถประยุกต์เข้ากับงานก่อสร้างของบริษัทฯ
และพัฒนาระบบคุณภาพ
เพื่อให้การบริหารงานโครงการและการก่อสร้างดำเนินไปอย่างมีประสิทธิภาพและเกิดประสิทธิผลสูงสุด
มีผลงานที่ลูกค้าพึงพอใจ มีความเชื่อมั่นและมอบความไว้วางใจให้บริษัทฯ
เป็นผู้รับผิดชอบโครงการก่อสร้างที่จะมีขึ้นในอนาคตต่อไป

การพัฒนาและปรับปรุงกระบวนการทำงาน พัฒนาประสิทธิภาพการบริหารงาน ดังกล่าวข้างต้น
มีผลการดำเนินการที่สำคัญในรอบปี สรุปได้ดังนี้

การจัดทำระบบวางแผนและควบคุม

ดำเนินการปรับปรุง
และพัฒนาระบบการรายงานวิเคราะห์ผลการดำเนินงานจากหน่วยงานผู้รับผิดชอบบริหารโครงการก่อสร้าง
ตลอดจนศึกษาแนวทางในการพัฒนาและปรับปรุงระบบการบริหาร จัดการ
กำกับดูแลงานของสายงานปฏิบัติการ ตั้งแต่การศึกษาโครงการ การเปิดหน่วยงาน
การวางแผนการดำเนินการ การอนุมัติงบประมาณและแผนงาน การบริหารงานก่อสร้าง
การบริหารสัญญา การบริหารความเสี่ยง จนถึงการปิดหน่วยงานให้เป็นไปอย่างมีประสิทธิภาพ
และมีมาตรฐานการดำเนินการที่ชัดเจน

การพัฒนามาตรฐานของกระบวนการก่อสร้าง

บริษัทฯ ให้ความสำคัญต่อการพัฒนามาตรฐานของกระบวนการก่อสร้างเป็นอย่างยิ่ง
โดยได้จัดตั้งคณะทำงานเพื่อรับผิดชอบในการรวบรวมและจัดทำมาตรฐานในการทำงานและปรับปรุงกระบวนการทำงาน
จัดทำ Work Procedure และ Inspection Test Plan (ITP) ของบริษัทฯ ทั้งด้านงานโยธา
เครื่องกล และไฟฟ้า พัฒนามาตรฐานและวิธีการก่อสร้าง (Method Statement)
โดยในรอบปีที่ผ่านมา บริษัทฯ สามารถปรับปรุงมาตรฐานงานก่อสร้าง เพื่อนำไปใช้ในงานโครงการ
Infrastructure, Industrial Plant, และ Building Works รวมทั้งได้ปรับปรุงระบบ
Document Control เพื่อรองรับกระบวนการทำงานของบริษัทฯ

กลยุทธ์การพัฒนาระบบควบคุมคุณภาพ

พัฒนาระบบการบริหารและควบคุมคุณภาพงาน
โดยมุ่งหมายให้คุณภาพของงานเป็นที่ยอมรับและเสริมสร้างความพึงพอใจให้แก่ลูกค้า
โดยยึดกระบวนการพัฒนาให้สอดคล้องตามมาตรฐานสากล
โดยสามารถปรับปรุงระบบการตรวจสอบคุณสมบัติ (Supervision Qualification System)
ให้สอดคล้องตามมาตรฐาน ASNT (American Society for Nondestructive Testing)
และ ปรับปรุงคุณสมบัติของแรงงานที่มีฝีมือ (Skilled Worker Qualification)
ให้สอดคล้องตามมาตรฐาน ASME (American Society of Mechanical Engineers)
จัดฝึกอบรมให้ความรู้แก่บุคลากรและจัดตั้งศูนย์ข้อมูลทางด้านเทคนิค (Technical Data Center)
เพื่อให้บริการข้อมูลด้านมาตรฐาน (Standard) คุณสมบัติเฉพาะ (Specification)
กระบวนการทำงาน (Procedure) มาตรฐานงานเชื่อม (Welding Procedure
Specification) จัดระบบประเมินผลงานด้านคุณภาพและแก้ไขระบบการรายงาน NCR (Non
Conformance Report), CAR (Corrective Action Request) เป็นต้น และนำแนวทาง
C.R.M. (Customer Relation Management) มาใช้เพื่อเสริมสร้างความพึงพอใจของลูกค้า

กลยุทธ์การพัฒนาด้านวิศวกรรม

พัฒนาระบบงานด้านวิศวกรรมเพื่อเพิ่มศักยภาพและรองรับงานลักษณะที่เป็น EPC (Engineering
Procurement, and Construction) พัฒนาการออกแบบโครงสร้างชั่วคราว (Temporary
Structure Design) ปรับปรุงขั้นตอนการก่อสร้างเบื้องต้น (Preliminary Construction
Statement) พัฒนาการออกแบบแบบหล่อคอนกรีตโครงสร้างขนาดใหญ่โครงสร้างชั่วคราว
(Falsework Design)

กลยุทธ์การพัฒนาพนักงานและฝีมือแรงงาน

พัฒนาระบบการจัดทำฐานข้อมูลเกี่ยวกับประสบการณ์และความถนัดของพนักงาน
เพื่อให้พนักงานสามารถพัฒนาศักยภาพ เกิดประสิทธิภาพและประสิทธิผลในการทำงาน
โดยมีการแบ่งกลุ่มพนักงานออกตามความถนัดในแต่ละประเภทงาน เช่น งานระบบสาธารณูปโภค
(Infrastructure) งานอาคาร งานโรงงาน งานวางท่อ (Piping) งานโครงสร้างเหล็ก
(Steel Structure) งานติดตั้งอุปกรณ์ (Equipment Installation) เป็นต้น

พัฒนาและยกระดับฝีมือแรงงานโดยจัดตั้งทีมงานพัฒนาฝีมือแรงงาน (Training Center)
ทำการฝึกฝีมือแรงงานของช่างเชื่อมเพื่อรองรับงาน Mechanical
และทำการพัฒนาเพื่อยกระดับฝีมือแรงงานโยธา

การพัฒนาศูนย์เครื่องจักรกลเพื่อเพิ่มประสิทธิภาพและประสิทธิผลในการทำงาน

ทำการศึกษาข้อมูลเครื่องจักรที่มีคุณสมบัติที่สามารถทดแทนแรงงานคน
พัฒนาระบบเทคโนโลยีสารสนเทศ (Information Technology)
มาใช้จัดทำประวัติการซ่อมและการวางแผนซ่อมบำรุง นำระบบบริหารการบำรุงรักษา
(Preventive Maintenance)
มาใช้เพื่อลดสัดส่วนมูลค่าการซ่อมเมื่อเสียต่อมูลค่าซ่อมทั้งหมดให้ลดลง

การพัฒนาศูนย์บริหารอุปกรณ์ก่อสร้างเพื่อเพิ่มประสิทธิภาพและประสิทธิผลในการทำงาน

จัดทำศูนย์กลางการบริการ ตั้งแต่การออกแบบ จัดหาวัสดุ จนถึงการควบคุม การติดตั้ง
สำหรับป้องกันการเคลื่อนตัวของดิน (Product Bracing – Sheet Pile Shoring)
และนั่งร้าน ศึกษารูปแบบ รายละเอียด สำนักงานสำเร็จรูปแบบ Knock Down
ที่สามารถจะตอบสนองความต้องการ และให้สามารถนำกลับมาใช้งานได้หลายครั้ง
รวมทั้งเกิดระบบการขนส่งที่มีประสิทธิภาพ